

**GRADIVO ZA MEDIJE**

1. Udejanjamo naša načela in priložnostna znamka RKS
2. Poročilo o porabi sredstev 2014 in načrti za leto 2015
3. Poročilo o zbranih sredstvih v akciji Potres Nepal
4. IX. Državno preverjanje osnovnošolskih ekip prve pomoči
5. Aktivnosti območnih združenj RK v Tednu Rdečega križa

**TEDEN RDEČEGA KRIŽA SLOVENIJE, 8. – 15. MAJ 2015**

Udejanjamo naša načela, 50 let temeljnih načel Rdečega križa

Temeljna načela, ki povezujejo sestavne dele Mednarodnega Gibanja Rdečega križa in Rdečega polmeseca (Mednarodni odbor RK, Mednarodno federacijo društev RK in RP ter 189 nacionalnih društev RK in RP), so bila sprejeta in slavnostno razglašena na 20. Mednarodni konferenci Rdečega križa in Rdečega polmeseca, ki je potekala od 2. do 9. oktobra leta 1965 na Dunaju v Avstriji in tako letos obeležujemo 50. obletnico temeljnih načel Rdečega križa.

Pol stoletja kasneje, temeljna načela ostajajo glavno vodilo naših humanitarnih dejavnosti, saj so odraz vrednot in veščin, potrebnih za udejanjanje humanitarnega poslanstva Rdečega križa Slovenije – ‘preprečevati in lajšati človekovo trpljenje ter ščititi njegovo dostojanstvo v vseh okoliščinah’.

Sedem temeljnih načel Rdečega križa in Rdečega polmeseca preveva odnos medsebojne soodvisnosti in prepletenosti, zato je pomembno, da jih beremo, razumemo in spoštujemo kot celoto. Humanost in nepristranskost zajameta bistvo zamisli Rdečega križa, nevtralnost in neodvisnost opredeljujeta okvir delovanja, enotnost, prostovoljnost in univerzalnost pa se nanašajo na institucionalno organiziranost in način delovanja.

Temeljna načela se nanašajo na živ, nenehno spreminjajoč se svet in na človeško družbo, ki ne pozna popolnosti. Kot nenehen vir humanitarne motivacije so temeljna načela tudi ideal, h kateremu je potrebno stremeti.

Smotrno udejanjanje načel v praksi je odvisno predvsem od pravilnega razumevanja njihovega pomena. Za slednje smo odgovorni vsi člani Gibanja in zato sodi pravilno poznavanje, razumevanje in spoštovanje načel med naše osnovne dolžnosti in naloge. Pripadniku Rdečega križa Slovenije, zaposlenemu, članu ali prostovoljcu, narekujejo nenehen in vztrajen trud pri ponotranjanju vrednot in pridobivanju veščin, da lahko v popolnosti udejanja temeljna načela pri izvajanju aktivnosti Rdečega križa. Še več, prav danes, ko kriki groze ali pa nemi glasovi nemočnih prevevajo sodobni svet, so še toliko pomembnejša in aktualnejša, saj izražajo predvsem globoko pozornost do posameznika, človeka v stiski in nas spodbujajo, da prisluhnemo človeku v stiski, prepoznamo njegovo trpljenje in ukrepamo v smeri zmanjševanja le tega. In prav tu je glavni smisel naše humanitarne organizacije.

Želimo si, da bi Teden Rdečega križa Slovenije izkoristili za promocijo plemenitega dela, ki ga opravljajo tako strokovni sodelavci kot predvsem vseslovenska mreža skoraj 14.000 prostovoljcev v okviru 56 območnih združenj in 897 krajevnih organizacij širom Slovenije. Predvsem pa je Teden Rdečega križa Slovenije odlična in v teh težkih časih, pomembna priložnost za širjenje vrednot humanosti, solidarnosti, sočutja in spodbujanje pozitivne naravnanosti ter upanja, v širšo slovensko družbo, še posebej med naše najmlajše.



Ob tej priložnosti izdaja Rdeči križ 3.000.000 doplačilnih znamk in 25.000 doplačilnih vozovnic v vrednosti 0,17 €, ki bodo na voljo na vseh poslovnih enotah Pošte Slovenije in železniških in avtobusnih postajah. Na ta način zbrana sredstva bo Rdeči križ namenil za izvajanje humanitarnih programov v korist najranljivejših skupin prebivalstva. Učinkovitost porabe sredstev zagotavlja tudi razvejana in odzivna mreža območnih združenj Rdečega križa po vsej Sloveniji.

Sredstva zbrana s prodajo doplačilnih znamk in vozovnic

v Tednu Rdečega križa Slovenije 2014 in načrtovana poraba

sredstev zbranih ob tednu RK v letu 2015

V letu 2014 smo z doplačilnimi znamkami in doplačilnih nalepkami za vozovnice potniškega prometa v Tednu Rdečega križa Slovenije zbrali sredstva v višini 385.414,22€.

Rdeči križ Slovenije je sredstva namenil za različne razvojne projekte kot so:

1. Državno tekmovanje osnovnošolskih ekip prve pomoči
2. Humanitarna kampanja Drobtinica
3. Program za mlade prostovoljce »Mladi za boljši svet«

Rdeči križ Slovenije je namenil sredstva za izvajanje socialno humanitarnih programov, in sicer za:

* + 1.KRITERIJ - 30 % sredstev je namenil za pomoč učencem in dijakom pri nakupu šolskih potrebščin:

5.656 otrokom je Rdeči križ Slovenije pomagal pri nakupu šolskih potrebščin.

* + 2. KRITERIJ - 20 % sredstev se nameni za finančne in materialne pomoči socialno ogroženim posameznikom/družinam in skupinam prebivalstva

19.876 socialno ogroženim je Rdeči križ Slovenije pomagal s prehranskimi in higienskimi potrebščinami

4. 386 socialno ogroženim je Rdeči križ Slovenije pomagal s finančnimi sredstvi

* + 3. KRITERIJ - 20 % sredstev je namenil za kritje stroškov dobave hrane iz blagovnih rezerv
  + 4. KRITERIJ – 30 % sredstev je namenil za izvedbo socialno-humanitarnih programov ter aktivnosti na področju promocije RK.

Rdeči križ Slovenije je

* Organiziral 270 srečanj starejših
* Obiskal 6.507
* Izvedel 9052 meritev krvnega tlaka
* Organiziral 86 kvizov
* 24 predstavitev organizacije in aktivnosti na osnovnih šolah
* 179 razstav o Gibanju Rdečega križa
* Pripravil 164 promocijskih stojnic za ozaveščanje o zdravem načinu življenja

**POTRES NEPAL**

Nepal je 25. aprila prizadel katastrofalni potres jakosti 7.9 stopnje po Richterjevi lestvici, ki je povzročil ogromno materialno škodo, zahteval številna človeška življenja, veliko ljudi pa je tudi pogrešanih.

Rdeči križ Slovenije prosi in poziva vse, ki želijo pomagati prizadetim ob katastrofalnem potresu v Nepalu, da svoj prispevek za akcijo **"Potres Nepal"** nakažejo s plačilnim nalogom BN 02 na:

* Rdeči križ Slovenije, Mirje 19, SI-1000 Ljubljana
* TRR: SI56 0310 0111 1122 296
* Sklic: 00 937065
* SWIFT/BIC: SKBASI2X
* Koda namena: CHAR

Zbrana sredstva bo Rdeči križ Slovenije nakazal Mednarodni federaciji društev Rdečega križa in Rdečega polmeseca za izvajanje programov pomoči v Nepalu.

Rdeči križ Slovenije je dosedaj nakazal 27.000€ Mednarodni federaciji Rdečega križa in Rdečega polmeseca za izvajanje najnujnejših programov pomoči za prizadete prebivalce. 7000€ je prispeval Rdeči križ Slovenije iz Sklada solidarnosti, na računu akcije Nepal se je do 5.5.2015 zbralo 20.000€ prispevkov.

Več informacij o aktivnostih Rdečega križa si lahko ogledate na spletnih straneh [Mednarodne federacije društev Rdečega križa in Rdečega polmeseca](http://www.ifrc.org/en/) in na spletnih straneh [Mednarodnega odbora Rdečega križa.](https://www.icrc.org/en)

**ISKRENA HVALA VSEM DAROVALCEM!**

**Mednarodna federacija Rdečega križa in Rdečega polmeseca = IFRC**

Je objavila apel za pomoč v višini 33,4 miliona CHF, s katerimi bo zagotovila osnovne eksistenčne potrebščine: hrano, šotore/zavetišča, vodo in medicinsko pomoč za 75.000 prizadetih oseb.

Iz posebnega sklada Federacije = DREF = Disaster Relief Emergency Fund je bilo za osnovno pomoč že namenjenih 500.000 CHF.

Središče potresa je bilo 80 km iz Ktmanduje v Lamjung-u, okrožje Gorkha. Največ prizadetih je v dolini Katmanduja, kjer je bilo zlasti na gosto naseljenih področjih porušenih veliko stavb, vključno z zgodovinskimi kot je Darahara Tower.

IFRC je zagotovil pomoč in svojih skladišč v New Delhiju, Kuala Lumpurju in Bangkoku ter mobiliziral ekipe za hitro ukrepanje = Emergency Response Units.

**Mednarodni odbor Rdečega križa = ICRC**

Izvaja aktivnosti povezane z iskanjem pogrešanih oseb in z združevanjem družinskih članov familylinks.icrc.org

IX. Državno preverjanje usposobljenosti osnovnošolskih ekip prve pomoči

V soboto, **9. maja 2015**, bo v Mladinskem zdravilišču in letovišču Rdečega križa Slovenije Debeli rtič potekalo **IX. državno preverjanje usposobljenosti osnovnošolskih ekip prve pomoči**.

Preverjanja se bo skupno udeležilo 10 osnovnošolskih ekip prve pomoči, od katerih je 8 ekip zasedlo prvo mesto na regijskih preverjanjih in 2 gostujoči ekipi iz drugih regij, ki sta osvojiti več kot 70% točk zmagovalne ekipe organizatorja preverjanja.

Sodelovale bodo naslednje ekipe:

* Ekipa PP OŠ Ljudski vrt Ptuj (Mariborska regija)
* Ekipa PP OŠ NHR Hrastnik, Podružnična šola Dol pri Hrastniku (Zasavska regija)
* Ekipa PP OŠ Šmarjeta Šmarješke toplice (Dolenjska regija)
* Ekipa PP OŠ Gornja Radgona (Pomurska regija)
* Ekipa PP OŠ Karla Destovnika Kajuha Šoštanj (Celjska regija)
* Ekipa PP OŠ Antona Žnideršiča Ilirska Bistrica (Obalna, Severno Primorska in Notranjska regija)
* Ekipa PP OŠ Jurija Vege Moravče (Ljubljanska regija)
* Ekipa PP OŠ Dobrova (Ljubljanska regija)
* Ekipa PP OŠ Simona Jenka Kranj (Gorenjska regija)
* Ekipa PP OŠ Boštanj (Posavska regija)

Sicer pa se je letošnjih preverjanj usposobljenosti osnovnošolskih ekip skupno udeležilo več kot 100 ekip iz cele Slovenije.

Ekipe se usposabljajo pod vodstvom učiteljev/mentorjev prve pomoči. Sestavlja jih 6 članov in ena rezerva, tekmujejo pa v teoretičnem in praktičnem preverjanju znanja.

**Zakaj je prva pomoč tako pomembna?**

* Več kot 57 % vseh žrtev prometnih nesreč umre v prvih minutah po nesreči, pred prihodom reševalne ekipe.
* Do 85 % smrtnih primerov, ki bi jih lahko preprečili, pride pred prihodom reševalcev zaradi obstrukcije dihalnih poti.
* Prva pomoč je stroškovno učinkovit, varen in preprost način reševanja življenj v primeru nesreče.
* *Kdor se enkrat nauči, kako pomagati žrtvam prometnih nesreč, razvije potrebno občutljivost do prometne varnosti in tudi sam postane njegov preudaren udeleženec.*

RKS in 56 RKS-OZ preverjanja usposobljenosti osnovnošolskih ekip prve pomoči organizira in izvaja na osnovi spoznanja, da se je treba veščin nudenja prve pomoči in preprečevanja nezgod začeti učiti že osnovni šoli in potem ta znanja v življenju obnavljati oziroma nadgrajevati.

**Predviden potek IX. Državnega preverjanja usposobljenosti osnovnošolskih ekip prve pomoči**

Kraj: Mladinsko zdravilišče in letovišče Rdečega križa Slovenije Debeli rtič

Čas: sobota, 9. maj 2015

**Potek:**

08.00 – 09.00 Prihod udeležencev in prijava ekip

09.00 – 09.30 Otvoritvena slovesnost

09.45 – 10.30 Teoretični preizkus znanja

11.00 – 13.00 Delo ekip na delovnih točkah

12.30 – 14.30 Kosilo

14.40 – 15.30 Zaključek preverjanja in razglasitev rezultatov

Preverjanje usposobljenosti bo potekalo na petih delovnih točkah v parku zdravilišča, ekipe pa bodo svoje znanje nudenja prve pomoči preverjale pri oskrbi poškodovancev, v različnih, realno prikazanih nesrečah.

Pri pripravi in izvedbi preverjanja bodo sodelovali tudi usposobljeni maskerji, ocenjevalci - zdravniki in zdravstveniki (licencirani predavatelji prve pomoči pri RKS) ter prostovoljci RKS.

Aktivnosti nekaterih območnih združenj Rdečega križa Slovenije

v Tednu RKS od 8. do 15. maja 2015



Na pobudo OŠ Ivana Tavčarja Gorenja vas Rdeči križ Slovenije razpisuje likovni natečaj v TEDNU RDEČEGA KRIŽA (8. 5. - 15. 5.), z naslovom

OTROCI POMAGAJO OTROKOM – MOJA RDEČEKRIŽARSKA ZGODBA

NAMEN NATEČAJA

Otroci naj bi se zavedali, da lahko s svojim majhnim delom veliko pripomorejo pri reševanju življenj ljudem, ki jih obkrožajo. Razvijali naj bi kulturo medsebojnega razumevanja in spoštovanja ter iskali rešitve k boljšemu življenju. S kreativnimi likovnimi motivi in idejami ter z doživetim in občutenim likovnim izražanjem želimo otroke vzpodbuditi k iskanju rešitev, kako lahko otroci pomagajo drug drugemu, kaj lahko naredijo za boljši jutri.

LIKOVNA TEHNIKA, SODELUJOČI

Sodelujejo lahko vse osnovne šole z neomejenim številom del, v različnih tehnikah, na A3 formatu. Strokovna komisija bo za vsako triado izbrala določeno število likovnih del, ki bodo po kakovosti, domišljiji in izrazni moči najbolj izstopala. Prejeli bodo priznanja, prva tri dela pa zanimive nagrade.

VABILO

K natečaju lahko povabite prijatelje preko meja, kajti VSESLOVENSKI natečaj ima lahko mednarodno udeležbo.

OPREMLJENOST IZDELKOV

Vsako likovno delo mora biti na hrbtni strani opremljeno z naslednjimi podatki:

* ime in priimek, starost, razred avtorja
* ime in priimek mentorja
* naslov likovnega dela
* točen naslov šole, telefon in elektronski naslov šole
* kopija dovoljenja staršev o objavljanju otrokovega izdelka

Izdelke bomo pričeli zbirati v Tednu Rdečega križa (8. 5..-15. 5.), sprejemamo pa jih do 24. junija 2015. Pošljite jih na naslov: Jana Rojc, OŠ Ivana Tavčarja Gorenja vas (likovni natečaj), Trata 40, 4224 Gorenja vas.

Likovna dela bo pregledala komisija, ki jo sestavljajo Silva Karim, Marjeta Kepec in Jana Rojc. Del ne vračamo. Komisija bo na spletni strani RK Slovenije in OŠ Ivana Tavčarja Gorenja vas v mesecu septembru objavila rezultate.

Nagrade in priznanja podeljuje Rdeči križ Slovenije v mesecu novembru na slavnostnem zaključku. Nagrajena dela bodo shranjena v arhivu RK Slovenije. Nagrajena likovna dela ima RK Slovenije pravico objaviti, razstaviti ali uporabiti za propagandne namene, npr. brošure, plakate, koledarje …

Za vsa dodatna pojasnila in informacije lahko pokličete vodjo natečaja Jano Rojc na tel. številko 031 250 723 ali 04 50 70 107.

Vse ustvarjalce in mentorje vabimo, da si zaključek akcije ogledate na internetni strani RK Slovenije ([www.rks.si](http://www.rks.si)) in OŠ Ivana Tavčarja Gorenja vas ([www.os-ivantavcar.si](http://www.os-ivantavcar.si)).

Lep pozdrav in veliko ustvarjalnega uspeha.

Renata Brunskole, generalna sekretarka RK Slovenije

Jana Rojc, koordinatorka natečaja

Aktivnosti RKS - OZ

|  |  |  |
| --- | --- | --- |
| **Datum:** | **Čas:** | **Aktivnost:** |
| 8.5. | 11.30 | Nacionalna akcija - Postavitev defibrilatorja (AED) na sedežu Območnega združenja |

**Aktivnosti RKS - OZ Ajdovščina**

|  |  |  |
| --- | --- | --- |
| **Datum:** | **Čas:** | **Aktivnost:** |
| 8.5. | 10.00-12.00 | Nacionalna akcija - Postavitev defibrilatorja (AED) v okviru Območnega združenja |
| 8.5. | 15.00-19.00 | Dan odprtih vrat v skladišču dobrin |
| 8.5. | 17.30-19.00 | Delavnica pletenja iz trakov in odpadnega blaga v skladišču RK v Regijskem skladišču CZ v Ajdovščini |
| 9.5. | 8.30-10.30 | Brezplačne meritve krvnega tlaka, sladkorja in holesterola – dvorana v Črničah |
| 10.5. | 8.00-9.00 | Brezplačne meritve krvnega tlaka, sladkorja in holesterola – turistično – informacijska točka v Šmarjah |
| 16.5. | 9.00-11.00 | Brezplačne meritve krvnega tlaka, sladkorja in holesterola – v prostorih KS na Gočah |
| 23.5. | 9.00-11.00 | Brezplačne meritve krvnega tlaka, sladkorja in holesterola – v dvorani v Velikih Žabljah |
| 30.5. | 9.00-11.00 | Brezplačne meritve krvnega tlaka, sladkorja in holesterola – prostori KS na Brjah |

**Aktivnosti RKS - OZ Cerknica - Loška dolina - Bloke**

|  |  |  |
| --- | --- | --- |
| **Datum:** | **Čas:** | **Aktivnost:** |
| 8.5. | 10.00-12.00 | Nacionalna akcija - Postavitev defibrilatorja (AED) v okviru Območnega združenja |
| 8.5. | 17.00-19.00 | Nacionalna akcija - Postavitev defibrilatorja (AED) v okviru Območnega združenja |
| 5.5. | 14.00-18.00 | Meritve človeških substanc – Postaja RK v Cerknici |
| 6.5. | 10.00-13.00 | Meritve človeških substanc – Postaja RK v Starem trgu |
| 16.5. | 09.00-12.00 | Meritve človeških substanc – Postaja RK v Novi vas |
| 9.5. | Cel dan | Izlet v Solferino za prostovoljce in odbor |
| 7.5. | 10.00-17.00 | Delitev humanitarne pomoči s povabilom župana |

**Aktivnosti RKS - OZ Domžale**

|  |  |  |
| --- | --- | --- |
| **Datum:** | **Čas:** | **Aktivnost:** |
| 9.5. | 10.00-14.00 | Delavnica oživljanja in nudenja prve pomoči pred Vele Domžale z ekipo PP, predstavitev AED |
| 13.5. | 8.00-16.00 | Dan odprtih vrat na OZ RK Domžale |
| 9.5. |  | Ekipa OŠ Moravče - državno tekmovanje Debeli rtič |

**Aktivnosti RKS - OZ ­­­­­­­­­­­Gornja Radgona**

|  |  |  |
| --- | --- | --- |
| **Datum:** | **Čas:** | **Aktivnost:** |
| 5.5. |  | Sodelovanje članov ekipe PP na prireditvi v OŠ Gornja Radgona |
| 8.5. | 10.00-12.00 | Nacionalna akcija - Postavitev defibrilatorja (AED) v okviru Območnega združenja |
| 8.5. | 08.00-12.00 | Stojnica – predstavitev dejavnosti RK, meritve krvnega tlaka, sladkorja in holesterola |
| 9.5. | 8.00-12.00 | KORK Janžev Vrh – Medgeneracijsko zdravstveno-športno srečanje |
| 9.5. |  | 9. državno preverjanje OŠ ekip PP |
| 11.-15.5. | 10.00-11.00 | Teden odprtih vrat RKS – OZ Gornja Radgona |
| 14.5. |  | Predstavitev uporabe AED |
| 23.5. |  | Srečanje prostovoljcev RKS – OZ Gornja Radgona in Novo mesto |
| 25.-29.5. |  | Delavnice z učenci OŠ in SŠ |

**Aktivnosti RKS - OZ ­­­­­­­­­­­Idrija**

|  |  |  |
| --- | --- | --- |
| **Datum:** | **Čas:** | **Aktivnost:** |
| 8.5. | 17.00-20.00 | Predstavitev temeljnih načel prve pomoči ter delavnica temeljni postopki oživljanja za študente - vzgojitelje, ki se udeležujejo letovanj za otroke, Mladinski center Idrija |
| 8.-15.5. | 8.00-18.00 | Humanitarna akcija zbiranja športne opreme, oblačil, iger, pripomočkov, obutve za otroke – najstnike pod sloganom " DREVO SE NASLANJA NA DREVO - ČLOVEK PA VEDNO NA ČLOVEKA«, ki ga bo za OZ Idrija organiziral AmigossBar |
| 14.5. | 14.00-16.00 | Cerkno, Glavni trg: Predstavitev za občane: prikaz oživljanja in uporabe avtomatskega defibrilatorja. |

**Aktivnosti RKS - OZ Ilirska Bistrica**

|  |  |  |
| --- | --- | --- |
| Datum: | Čas: | Aktivnost: |
| 8.5. | 10.00-12.00 | Nacionalna akcija - Postavitev defibrilatorja (AED) v okviru Območnega združenja |
| 8.5. | 9.00-13.00 | Delitev prehranskih paketov, pralnega praška in testenin v skladišču RK  Čistilna akcija v okolici skladišča  Zbiralna akcija oblačil in drugega blaga |
| 9.5. | cel dan | Z ekipo OŠ Antona Žnideršiča na 9. državno preverjanje usposobljenosti OŠ ekip prve pomoči na Debeli rtič |
| 8.-15.5. |  | Humanitarna akcija PODARIMO IZ SRCA – zbiramo hrano in ostalo blago v trgovini ENGROTUŠ in Mercator Ilirska Bistrica |
| 8.-15.5. |  | Zbiralna akcija šolskih potrebščin in drugega blaga v vrtcu Jožefe Maslo in  priprave na prireditev SONCE SE SMEJE (v vrtcu) – 23.5. |
| 8.-15.5. |  | RAZSTAVA v Domu starejših občanov na temo 50 let TEMELJNIH NAČEL Rdečega križa |
| 8.-15.5. |  | Obiski starejših, osamljenih, invalidnih na domu, simbolična obdaritev |
| 8.- 15.5. |  | Podelitev priznanj krvodajalcem |
| 8.-15.5. |  | Zbiramo zamaške za paraplegika Kristjana, ki se je hudo poškodoval v prometni nezgodi |
| 8.-15.5. |  | Na vseh osnovnih šolah in na Gimnaziji : humanitarna akcija  Kovanec za sošolca v stiski – za MATICA, otroka s cerebralno paralizo |
| 13.5. | 8.00-14.00 | DAN ODPRTIH VRAT na sedežu (meritve, prikaz temeljnih postopkov oživljanja  in uporaba defibrilatorja)  Srečanje prostovoljcev |
| 14.5. | 10.00 | Srečanje s starejšimi v Domu starejših Ilirska Bistrica |

**Aktivnosti RKS - OZ Izola**

|  |  |  |
| --- | --- | --- |
| Datum: | Čas: | Aktivnost: |
| 8.5. | 10.00 | Nacionalna akcija - Postavitev defibrilatorja (AED) na živilski tržnici v Izoli (Mlinček) ob 10.uri |
| 11.5. |  | Obisk uporabnikov Varstvenega delovnega centra Izola. Delitev občinskih prehranskih paketov od 9-12h na sedežu RK |
| 12.5. |  | Merjenje krvnega sladkorja od 8-11h, delitev prehranskih paketov od 9-12h na sedežu RK |
| 13.5. |  | Merjenje krvnega pritisk od 8-11h, delitev občinskih prehranskih paketov od 9-12h na sedežu RK |
| 14.5. |  | Dan odprtih vrat 8-12h, skupina za samopomoč »ORHIDEJA« se predstavi 16.00-17.30 |
| 15.5. |  | Prikaz oživljanja od 8. do 12. ure za vse Izolane na RK Izola.  Krvodajalska akcija za vse Izolane na transfuzijski postaji Izola od 7.30-11.30 |

**Aktivnosti RKS - OZ Kamnik**

|  |  |  |
| --- | --- | --- |
| **Datum:** | **Čas:** | **Aktivnost:** |
| april, maj |  | Ustvarjalne delavnice - priprava daril za srečanje starostnikov |
| april, maj |  | Umetniške delavnice - priprava programa za srečanje starostnikov |
| 6. maj |  | Merjenje sladkorja |
| 12. maj |  | Srečanje starostnikov |
| 13.. maj |  | »Bubalanta« |
| 13. maj |  | Dan odprtih vrat |
| 13. maj |  | Razdeljevanje prehranskih artiklov |
| maj |  | Razdelitev gradiv + širjenje znanj o RK med osnovnošolci |
| maj |  | Sprejem prvošolcev med MČ |
| maj |  | Aktivnosti v OŠ MV |
| maj |  | Tekmovanje v prvi pomoči za OŠ |

**Aktivnosti RKS - OZ Kranj**

|  |  |  |
| --- | --- | --- |
| **Datum:** | **Čas:** | **Aktivnost:** |
| 6.5. | 7.00-10.00 | Predstavitev aktivnosti RK ter preventivne meritve krvnega tlaka, sladkorja in holesterola v DU Stražišče |
| 7.5. | 7.00-10.00 | Predstavitev aktivnosti RK ter preventivne meritve krvnega tlaka, sladkorja in holesterola v DU Bitnje |
| 7.5. | 17.00-18.00 | Test hoje v KO RK Cerklje – zbor za športno dvorano Cerklje |
| 8.5. | 7.00-12.00 | Dan odprtih vrat na sedežu RKS OZ Kranj, Bleiweisova 16:   * razstava, prikaz oživljanja z uporabo AED * od 7.00 do 9.00 preventivne meritve krvnega tlaka, sladkorja in holesterola ter * preventivne meritve kostne gostote |
| 8.5. |  | KO RK Primskovo – sprejem prvošolcev OŠ S. Jenka PE Primskovo med mlade člane RK |
| 9.5. |  | Zaključek likovnega natečaja v osnovnih šolah na temo krvodajalstva z izletom sodelujočih učencev na Debeli rtič, kjer bodo tudi navijali za ekipo PP OŠ Simona Jenka Kranj, ki bo sodelovala na državnem preverjanju osnovnošolskih ekip PP |
| 9.5. | 7.00-9.00 | Predstavitev aktivnosti RK ter preventivne meritve krvnega tlaka, sladkorja in holesterola v KO RK Britof, |
| 9.5. | 8.00-12.00 | OŠ Šenčur PŠ Olševek – predstavitev RK na srečanju treh generacij, preventivne meritve krvnega sladkorja in kostne gostote |
| 12.5. | 15.00-16.30 | Usposabljanje prostovoljcev - AED, temeljna načela RK in psihosocialna pomoč |
| 15.5. |  | Obisk RKS OZ Celje – izmenjava izkušenj |
| 18.5. | dopoldne | Predstavitev aktivnosti RK in oživljanja z uporabo AED na paradi učenja v Kranju, ki jo organizira LU Kranj |

**Aktivnosti RKS - OZ Krško**

|  |  |  |
| --- | --- | --- |
| **Datum:** | **Čas:** | **Aktivnost:** |
| 12.5. | 8.00-11.00 | Širjenje znanj o RK ter prikaz prve pomoči za vsakogar na CSD Krško |
| 13.5. | 8.00-14.00 | Dan odprtih vrat RKS - OZ Krško |

**Aktivnosti RKS - OZ ­­­­­­­­­­­Lenart**

|  |  |  |
| --- | --- | --- |
| **Datum:** | **Čas:** | **Aktivnost:** |
| 8.5. | 10.00-12.00 | Nacionalna akcija - Postavitev defibrilatorja (AED) v okviru Območnega združenja |
| Maj |  | Sprejem mladih članov v OŠ Sv. Ana, Sv. Jurij, Sv. Trojica, Cerkvenjak, Lenart, Voličina, Benedikt in Lokavec. |
| Maj |  | Srečanje starejših občanov v K(O) O RK Sv. Ana, Sv. Trojica, Cerkvenjak, Lenart, Voličina in Sv. Jurij |
| 11. 5. | 9.00-11.00 | Meritve krvnega pritiska, krvnega sladkorja |

**Aktivnosti RKS - OZ ­­­­­­­­­­­Lendava**

|  |  |  |
| --- | --- | --- |
| **Datum:** | **Čas:** | **Aktivnost:** |
| 8.5. | 9.00 | MMR-predstavitev aktivnosti |
| 11.-12.5. |  | Razstava učil za prvo pomoč |
| 13.5. | 9.00-12.00 | Dan odprtih vrat |
| 14.5. | 10.00-12.00 | Meritve krvnega tlaka in sladkorja |
| 12.-14.5. | popoldan | Obiskovanje starejših |

**Aktivnosti RKS - OZ ­­­­­­­­­­­Ljubljana**

|  |  |  |
| --- | --- | --- |
| **Datum:** | **Čas:** | **Aktivnost:** |
| 8.5. | 10.00-12.00 | Nacionalna akcija - Postavitev defibrilatorja (AED) v okviru Območnega združenja |
| 8. 5. |  | Ozaveščanje ljudi o dostopnosti AED-ja preko AED BAZE. RKS-OZLJ je lastnik AED-ja kateri je nameščen v avli poslovne stavbe TRŽAŠKA 132, - prostori RKS-OZLJ in je dostopen v času uradnih ur z strokovno pomočjo sodelavke za prvo pomoč vsak dan od 8-15 ure in ob sredah od 8-18 ure. |
| 7.5. | 15.00-18.30 | Preverjanje srednješolskih ekip prve pomoči v Ljubljani |
| 8.5. | 9.00-14.00 | Pohod humanosti, Dan odprtih vrat (predstavitev programov), meritve sladkorja, holesterola in krvnega tlaka, predstavitev TPO z uporabo AED |
| 9.5. |  | Nagradni izlet za prostovoljce in osnovnošolske ekipe prve pomoči na Debeli rtič - ogled državnega preverjanja osnovnošolskih ekip prve pomoči |
| 11.-13.5. | 12.00-16.00 | Delitev humanitarne pomoči - poleg hrane iz blagovnih rezerv bomo prejemnikom delili vrečke zdrave hrane (zelenjava, sadje) |
| 13.5. | 18.00-20.00  17.00-19.00  18.00-20.00 | KORK Notranje Gorice -Delavnica Sem sreča v nesreči,  KORK Zelena jama - delavnica TPO za starejše občane,  KORK Dobrova – predstavitev Klub 25 in Klub 100 kapljic ter darovanja organov in tkiv |
| 8.-15.5. |  | Dobrodelna akcija Otroci za otroke/Dijaki za otroke – zbiranje novih šolskih potrebščin in prostovoljnih prispevkov za nakup novih šolskih torbic za otroke iz socialno ogroženih družin; akcija poteka na vseh OŠ, SŠ in dijaških domovih v Ljubljani |
| 15.5. | 15.00 – 19.00 | Izmenjevalnica |

**Aktivnosti RKS - OZ ­­­­­­­­Ljutomer**

|  |  |  |
| --- | --- | --- |
| **Datum:** | **Čas:** | **Aktivnost:** |
| 8.5. | 10.00-12.00  14.00 | Nacionalna akcija - PREDSTAVITEV javno dostopnega defibrilatorja (AED) na sedež Območnega združenja Ljutomer za občane in člane RK  Svečana seja in Zbor članov RK OZ Ljutomer |
| 11.5 | 7.00-11.00  13.00 | Krvodajalska akcija SB murska Sobota , KORK Križevci, Ključarovci, Stara nova vas  Sodelovanje med predstavniki KS in KORK Občine Ljutomer s predstavitvijo AED |
| 12..5. | 8.00-11.00  16.00-20.00 | Sodelovanje z društvi- meritve  Delo z ekipo PP |
| 13.5. | 8.00- 12.00  15.00  16.00-20.00 | Predstavitev skladišča in zbiranje HP  Obisk članov KORK Veržej pri županu Občine Veržej  Delo z ekipo PP |
| 14.5 | 8.00-11.00 | Dan za MČ OŠ |
| 15.5 | 10.30  14.30 | Obeležitev TRK v skupini za samopomoč Lastovke (Dom starejših)  Obeležitev TRK v skupini za samopomoč Iskrice (KORK Ljutomer) |
| 23.5 | 12.00 | Srečanje starejših KORK Radoslavci |
| 30.5 | 18.00 | Srečanje starejših KORK Stara cesta |

**Aktivnosti RKS - OZ Maribor**

|  |  |  |
| --- | --- | --- |
| Datum: | Čas: | Aktivnost: |
| 9.5. |  | postavitev informativne stojnice v nakupovalnem centru Qlandia Maribor, na kateri bomo predstavljali posamezne dejavnosti RK in merili krvni pritisk, sladkor in holesterol v delovnih dnevih in v soboto od 10.00. do 12.00. ure. |
| 8.-15.5. |  | vse zainteresirane, mladino in odrasle bomo seznanjali z delom v skladišču humanitarne pomoči, Ljubljanska 23, Maribor, kjer bomo dnevno od 8.00. do 17.00. ure sprejemali predvsem otroška in druga oblačila |
| 8.-15.5 |  | V krajevnih in četrtnih organizacijah Rdečega križa se bodo izvajale tradicionalne naloge:  Sprejem mladih v članstvo RK (material je na voljo na sedežu RKS- OZ Maribor),  Zbiranja oblačil za otroke, katera bomo, kot smo že omenili prevzemali vsak dan v tednu RK od 8.00 do 17.00 ure v skladišču humanitarne pomoči RK, Ljubljanska 23,Maribor,  V dogovoru z ravnatelji Osnovnih šol se bodo izvajale razstave na temo RK, delavnice-razgovori o določenih humanitarnih programih, pisanje, risanje…. |

**Aktivnosti RKS - OZ Metlika**

|  |  |  |
| --- | --- | --- |
| **Datum:** | **Čas:** | **Aktivnost:** |
| 8.5. | 10.00-12.00 | Nacionalna akcija - Postavitev defibrilatorja (AED) v okviru Območnega združenja |
| 5.5. | 9.00 | Delitev materialne pomoč- hrana/skladišče RK Metlika |
| 6.5. | 19.00 | Akcija TIK-TAK (brezplačne meritve/krvnega tlaka, sladkorja in holesterola)/  v jedilnici OŠ Suhor |
| 7.5. | 10.00-12.00 | Kviz mladih članov RK na OŠ Metlika |
| 8.05. | 10.00-12.00 | Predaja oz. Postavitev defibrilatorja( AED)/ trgovski center SPAR Metlika |
| 13.5. | 9.00-12.00 | Temeljni postopki oživljanja TPO in uporaba defibrilatorja za učence in dijake/na sedežu RK Metlika |
| 14.5. | 9.00-12.00 | Temeljni postopki oživljanja TPO in uporaba defibrilatorja za občane in sprejem prijav za darovanje organov po smrti /na sedežu RK Metlika |
| 23.5. | 8.00- 13.00 | Akcija OBČANKA pregled dojk v ZD Metlika |
| 6.6. | 10.00-17.00 | Srečanje Belokranjskih in Dolenjskih krvodajalcev/ letališče Prilozje |
| 13.6. | 9.00- 14.00 | Regijsko tekmovanje ekip PP/ Šentrupert/dve ekipi PP RK Metliki na tekmov. |
| 23.6. | 7.00-13.00 | Krvodajalska akcija/ na sedežu RK Metlika |

**Aktivnosti RKS - OZ ­­­­­­­­­­Novo mesto**

|  |  |  |
| --- | --- | --- |
| **Datum:** | **Čas:** | **Aktivnost:** |
| 9.5. |  | AED KORK Uršna Sela |
| 9.5. | 8.00 | Izobraževanje za mentorje na letovanju na Debelem rtiču |
| 11.5. | 9.00-10.00 | Telovadba |
| 12.5. | 9.00-11.00 | Ročna dela: Vezenje in pletenje |
| 12.5. | 15.00-17.00 | Igre in zabave: ustvarjalnica za otroke |
| 13.5. | 9.00 do 14.00 | Novi trg, meritve in oživljanje z AED |
| 13.5. | 9.00-10.30 | Osnovni plesni koraki |
| 13.5. | 14.00-16.30 | Socialne delavnice Mladi za boljši svet |
| 13.5. | 18.00, HC | Modra polica - ekipe PP OŠ in odraslih |
| 14.5. | 8.30-10.30 | Ustvarjanje z glino |
| 14.5. | 9.00-11.00 | Ročna dela: nadaljevalni tečaj |
| 15.5. | 9.00-9.45 | Osnove nemškega jezika |
| 15.5. | 10.00-10.45 | Nadgradnja nemškega jezika |
| 15.5. | 17.00 | Srečanje starejših občanov KORK Dolenjske Toplice |
| 16.5. | 10.00 | Srečanje starejših občanov KORK Bršljin |
| 18.5. | 9.00-10.00 | Telovadba |
| 19.5. | 9.00-11.00 | Ročna dela: Vezenje in pletenje |
| 19.5. | 15.00-17.00 | Igre in zabave: ustvarjalnica za otroke |
| 19.5. |  | Srečanje starejših občanov KORK Regrča vas |
| 20.5. | 9.00-10.30 | Osnovni plesni koraki |
| 20.5. | 14.00-16.30 | Socialne delavnice Mladi za boljši svet |
| 21.5. | 8.30-10.30 | Ustvarjanje z glino |
| 21.5. | 9.00-11.00 | Ročna dela: nadaljevalni tečaj |
| 22.5. | 9.00-9.45 | Osnove nemškega jezika |
| 22.5. | 10.00-10.45 | Nadgradnja nemškega jezika |
| 23.5. | Cel dan, Novo mesto | 20-letnica srečevanj prijateljskih OZRK Gornja Radgona in Novo mesto |
| 25.5. | 9.00-10.00 | Telovadba |
| 26.5. | 9.00-11.00 | Ročna dela: Vezenje in pletenje |
| 26.5. | 10.00-12.00 | Preventivne zdravstvene meritve |
| 26.5. | 15.00-17.00 | Igre in zabave: ustvarjalnica za otroke |
| 27.5. | 9.00-10.30 | Osnovni plesni koraki |
| 27.5. | 14.00-16.30 | Socialne delavnice Mladi za boljši svet |
| 28.5. | 8.30-10.30 | Ustvarjanje z glino |
| 28.5. | 9.00-11.00 | Ročna dela: nadaljevalni tečaj |
| 29.5. | 9.00-9.45 | Osnove nemškega jezika |
| 29.5. | 10.00-10.45 | Nadgradnja nemškega jezika |
| 31.5. | 11.00 | Srečanje starejših občanov KORK Mirna Peč |
| maj |  | Košarica RK po trgovinah (Tuš, Špar, Mercator, Euro Spin) |

**Aktivnosti RKS - OZ ­­­­­­­­­­­Ormož**

|  |  |  |
| --- | --- | --- |
| Datum: | Čas: | Aktivnost: |
| 8.5. | 10.00-12.00 | Postavitev delovanja defibrilatorja (AED) in prva pomoč |
| 8.5. | 8.00-12.00 | Dan odprtih vrat |
| 8., 13., in 15. 5. | 8.00-10.00 | Postaja RK - meritve sladkorja, holesterola in krvnega tlaka v Ormožu, Svetem Tomažu |
| 12.5. | 10.00-12.00 | Medgeneracijsko druženje v parku s poudarkom na delovanju RK |
| 14.5. | 9.00 -12.00 | Gremo na travnik s predšolskimi otroci |
| 8.-15.5. |  | Razstava – Temeljna načela |
| 15.5. | 9.00-12.00 | Kviz za osnovnošolce |

**Aktivnosti RKS - OZ Piran**

|  |  |  |
| --- | --- | --- |
| **Datum:** | **Čas:** | **Aktivnost:** |
| 8.-15.5. |  | HUMANITARNA AKCIJA ZBIRANJA HRANE ZA SOCIALNO OGROŽENE OBČANE (dijaki gimnazije, elektro in pomorske šole Piran) |
| 8.-15.5. |  | HUMANITARNA KAVICA VSAK DAN - Brezplačna eko kavica za varovanke Kriznega centra za žrtve nasilja (v Piranu )Dan odprtih vrat v skladišču dobrin) |
| 6.5. |  | Meritve holesterola in sladkorja - KS Lucija |
| 7.5. |  | Meritve holesterola in sladkorja KS Portorož |
| 8.5. |  | Označitev in namestitev AED v poslovnih prostorih RKS – OZ Piran |
| 9.5. |  | Delegacija prostovoljcev OZRK Piran skupaj s prostovoljci RK Cerknica gredo v Solferino v rojstni kraj – ideje |
| 10.5. |  | NICKO MANIJA (akcija zbiranja sredstev za invalidnega mladeniča – za invalidske pripomočke) |
| 11.5. |  | Meritve holesterola in sladkorja - RK Piran |
| 14.5. |  | Meritve holesterola in sladkorja - KS Strunjan |
| 14.5. |  | Sprejem krvodajalcev jubilantov za leto 2014  Ustvarjalne delavnice na sedežu RK |

**Aktivnosti RKS - OZ Postojna-Pivka**

|  |  |  |
| --- | --- | --- |
| **Datum:** | **Čas:** | **Aktivnost:** |
| 15. 5. | Dopoldan | Delavnice na temo prve pomoči |
| 15.5. | Dopoldan | Meritve |
| 8.5. dalje | Ves dan | Zbiranje šolskih potrebščin za otroke iz socialno ogroženih družin |
| 8.-15.5. | Ves dan | Dan odprtih vrat |

**Aktivnosti RKS - OZ ­­­­­­­­­­­Sevnica**

|  |  |  |
| --- | --- | --- |
| **Datum:** | **Čas:** | **Aktivnost:** |
| 9.5. | 10.00-12.00 | Nacionalna akcija - Postavitev defibrilatorja (AED) v okviru Območnega združenja na Tončkov dom na Lisci (947 m.n.m.) |
| 9.5. | 8.00-12.00 | Prireditev na Stojnicah ' Skupaj delamo za zdravje' v sodelovanju z ZD Sevnica in raznimi društvi ob tednu RK in Dnevu med. sester |

**Aktivnosti RKS - OZ Sežana**

|  |  |  |
| --- | --- | --- |
| **Datum:** | **Čas:** | **Aktivnost:** |
| 11.5. | 10.00-12.00 | Predstavitev TPO z uporabo AED na javnem mestu v središču Sežane |
| 11.-15.5. |  | Aktivnosti po KORK:  Obiskovanje »upokojenih« prostovoljk KORK  Obiskovanje starejših in druženja |
| 11.-15.5. |  | Razstava likovnih del otrok 1. razredov (4 oddelki) OŠ Srečka Kosovela Sežana v knjižnici Srečka Kosovela v Sežani na temo »Kako pomagam« Zaključek projekta »Medo Srečko z Rdečega križa« (predstavitev humanitarnih vrednot, temeljnih načel in delovanja RK za najmlajše skozi pravljice). |
| 22.5. | 10.00-12.00 | Sodelovanje na dogodku promocije organiziranega prostovoljstva v Občini Sežana |
| 26.5. | 10.00-14.00 | Organizacija srečanja vseh skupin starejših za samopomoč, ki delujejo v okviru RKS-OZ Sežana (9) in domskih skupin Doma upokojencev Sežana |

**Aktivnosti RKS - OZ ­­­­­­­­­­­Slovenj Gradec**

|  |  |  |
| --- | --- | --- |
| **Datum:** | **Čas:** | **Aktivnost:** |
| 8.5. | 10.00–12.00 | (Nacionalna akcija - Postavitev defibrilatorja (AED) v okviru Območnega združenja)  Predstavitev TPO in uporabe AED v KORK Pameče, kjer imamo v GD nameščen AED |
| 8.5. | 17.00–18.00 | Osrednja prireditev ob TRK v Mercator centru Slovenj Gradec:   * Predstavitev dejavnosti Rdečega križa in kulturni program z Mladimi Člani Rdečega križa in njihovimi mentoricami . * Merjenje krvnega tlaka – srednja zdravstvena šola Slovenj Gradec. * Ustvarjalne delavnice za otroke – ustvarjalnice * Stojnica s propagandnim materialom RK - prostovoljci RK in Mladi člani RK. |
| maj |  | Sprejemi učencev med mlade člane RK, obisk oddelka za transfuzijo |
| maj |  | Zbiranje hrane v Osnovnih šolah, zbiranje hrane v Mercator centru in TUŠ Centru |
| maj |  | Merjenje krvnega tlaka, sladkorja in holesterola v krajevnih organizacijah RK |
| maj |  | Izvajanje mladinskih delavnic v Srednjih šolah in Osnovnih šolah |
| 23. 5. | 9.00-15.00 | Zaključek TRK - tradicionalni planinski »Rdečekrižarski pohod», ki ga vsako leto skupaj z OZRK organizira ena od krajevnih organizacij RK / letos KO RK Legen / |

**Aktivnosti RKS - OZ ­­­­­­­­­­­Slovenska Bistrica**

|  |  |  |
| --- | --- | --- |
| **Datum:** | **Čas:** | **Aktivnost:** |
| 5.5. | 9.45-13.00 | Tečaj TPO z uporabo AED in osnove PP za učence OŠ Pohorski odred Slov. Bistrica |
| 8.5. | 10.00-12.00 | Dan odprtih vrat RKS - OZ Slovenska Bistrica, tečaj TPO z uporabo AED |
| 8.5. | 13.30 | Sestanek z mentorji MČ RK v OŠ in predstavitev programa EFFEKT |
| 9.5., 10.5.  in 16.5. | dopoldan | Stojnice Rdečega križa v večjih centrih: Slovenska Bistrica, Oplotnica, Poljčane, Makole, Zg. Ložnica (delitev poučnih zdravstveno preventivnih zloženk RK); sodelujejo mladi člani RK iz osnovnih šol in prostovoljci RK iz KO RK |
| Maj |  | Stojnice Rdečega križa v vseh osnovnih šolah in srednji šoli |
| Maj |  | Sodelovanje na Šport Špas – druženje treh generacij (prikaz usposobljenosti osnovnošolskih ekip prve pomoči z oskrbo poškodovancev, stojnice Rdečega križa in meritve krvnega tlaka, holesterola in sladkorja v krvi); v sodelovanju z OŠ |
| Maj (in celo leto) |  | Zbiranje prehranskih in drugih artiklov v trgovini Mercator |
| Maj |  | Sprejem prvošolcev med podmladkarje Rdečega križa;  predstavitev humanitarnega gibanja, vrednot in delovanja RK v OŠ |
|  |  | MERITVE HOLESTEROLA, SLADKORJA V KRVI, TRIGLICERIDOV IN KRVNEGA TLAKA: |
| 9.5. | 9.00-10.00 | Oplotnica: v prostoru Krajevne organizacije Rdečega križa Oplotnica (organizator meritev je KO RK Oplotnica) |
| 10.5. | 8.00-9.00 | Zg. Ložnica: v Zadružnem domu na Zg. Ložnici (organizator meritev je KO RK Zg. Ložnica) |
| 24.5. | 8.00-10.00 | Sp. Polskava: v prostoru Krajevne skupnosti Sp. Polskava (organizator meritev je KO RK Sp. Polskava) |
|  |  | SREČANJA STAREJŠIH KRAJANOV IN KRAJANK: |
| 23.5. | 12.00 | Oplotnica: v Kulturno turističnem centru Oplotnica (organizator srečanja je KO RK Oplotnica v sodelovanju z občino) |
| 24.5. | 8.00 | Zg. Ložnica: v večnamenski dvorani na Zg. Ložnici  (organizator srečanja je KO RK Zg. Ložnica v sodelovanju s KS in občino) |
| 22., 27. in 29.5. | 7.00-11.00 | Krvodajalska akcija v Slovenski Bistrici |
| Maj |  | Priprava ekip PP CZ in RK občin Slovenska Bistrica, Oplotnica, Poljčane in Makole na regijsko preverjanje usposobljenosti ekip PP, ki bo 30. 5. 2015, v Sv. Trojici |
| 16.5. |  | Zaključek usposabljanja bolničarjev v Slovenski Bistrici: zaključna terenska vaja |
| Maj |  | Obisk in ustvarjalno druženje mladih članov RK iz OŠ Pohorskega odreda, podružnica Zg. Ložnica z varovanci Zavoda Hrastovec, dislocirana enota Vrhole |
| Maj |  | Pragerska izmenjevalnica: vsakoletni sejem in menjava otroških rabljenih oblačil , obutve in igrač (organizator je KO RK Pragersko-Gaj) |
| Maj |  | Priprava in izdaja glasila RK PANORAMA v nakladi 2.500 izvodov |

**Aktivnosti RKS - OZ ­­­­­­­­­­­Šentjur**

|  |  |  |
| --- | --- | --- |
| **Datum:** | **Čas:** | **Aktivnost:** |
| 14.5. | 7.00-11.00 | Krvodajalska akcija Gorica pri Slivnici |
| 3.5. | 7.30-9.30 | Brezplačne meritve krvnega tlaka, sladkorja in holesterola v krvi |
| 8.-15.5. |  | Sprejem prvošolčkov v podmladek Rdečega križa |
| 8.-15.5. |  | Brezplačna psihosocialna pomoč otrokom, mladostnikom in odraslim v stiski po predhodni najavi v tajništvu RKS – OZ Šentjur |
| 9.5. | 13.00 | Srečanje starejših nad 70 let v KORK Gorica pri Slivnici |
| 13.5. | 18.30 | Zbor članov RKS – OZ Šentjur |
| 13.5. | 9.00-12.00 | Dan odprtih vrat v humanitarnem skladišču RK |
| 6.5. in  11.5. | 19.00-22.00 | Usposabljanje ekipe prve pomoči RKS – OZ Šentjur |
| 4.-6.5. | 13.30 uri | Seja mentorjev RK |

**Aktivnosti RKS - OZ Škofja Loka**

|  |  |  |
| --- | --- | --- |
| **Datum:** |  | **Aktivnost:** |
| 8.5. |  | V Škofji Loki in v Žireh (8.5.) bodo postavljene stojnice.  Sodelovali bomo v nacionalni akciji postavitve AED-jev (8. maj med 10. in 12. uro) Na stojnicah bomo. Na stojnicah bodo občani lahko dobili koristne nasvete glede zdravja, predstavili pa jim bomo tudi naše delo in delo ekipe prve pomoči oziroma predstavili temeljne postopke oživljanja. |
| 8.-15.5. |  | V KORK  Škofja Loka Mesto, KORK Gorenja vas in KORK Kamnitnik  bodo odprte zdravstvene postaje,  kjer bodo potekale meritve krvnega pritiska, sladkorja in holesterola. |
| 17.5. |  | V  Gorenji vas se bodo v nedeljo 17.5. srečali starejši nad 75. let. |
| 10.5. |  | V  KORK  Gorenja vas se bodo v kraju Leskovica v nedeljo 10.5. srečali starejši nad 75. let. |
| 8.-15.5. |  | Delovali bodo krožki v OŠ Trata, OŠ Jela Janežiča, OŠ Mesto. Učencem OŠ bomo predavali o zdravem načinu življenja, jim predstavili naše delo ipd. |
| 8.-15.5. |  | Skupina starih za samopomoč bodo imele razne aktivnosti in srečanja. |
| 22.5. |  | Skupaj z Zavodom O bomo izvedli izmenjevalnico oblačil za hrano. |
| 13.5. |  | Dan odprtih vrat za obiskovalce. |

**Aktivnosti RKS - OZ Šmarje pri Jelšah**

|  |  |  |
| --- | --- | --- |
| **Datum:** | **Čas:** | **Aktivnost:** |
| 8.5. | 10.00 -12.00 | Nacionalna akcija - Postavitev defibrilatorja (AED) v okviru Območnega združenja - naš defibrilator je že na terenu |
| 4.5. | 18.00 | Praktična vaja sil zaščite in reševanje (reševanje poškodovancev iz avtomobila, triaža), ob zaključku tečaja za bolničarje |
| 8.-17.5. | po dogovoru | 19 sprejemov tretješolcev v podmladek Rdečega križa (9 osrednjih šol, 10 podružničnih šol, skupaj 296 otrok) |
| 9.5. | od 11. 00 | Srečanje starejših občanov, organizator KORK Kristan vrh |
| 9.5. | Dopoldne | Ekipa PP se predstavi: prikaz oživljanja; ob dnevu šole izvaja osnovnošolska ekipa prve pomoči Šmarje pri Jelšah |
| 10. 5. | 9.00-10.00 | Postaja Rdečega križa v Zágorju (merjenje krvnega tlaka ter sladkorja in holesterola v krvi, pogovor prostovoljcev z občani) |
| 10.5. | od 11.00 | Srečanje starejših občanov, organizator KORK Kostrivnica |
| 12.5. | dopoldne | Likovna delavnica Tudi jaz pomagam: risali bosta dve skupini otroškega vrtca Šmarje pri Jelšah |
| 14.5. | 19.00 | Prireditev za krvodajalce z naslovom Solidarnost je naša vrlina (podelitev zahval 134 krvodajalcem, ki so dosegli okroglo število darovanj krvi, kulturni program, druženje s prostovoljci) |
| 14.5. | 18.00 | Razstava risb na temo Tudi jaz pomagam (udeleženci prireditve za krvodajalce si bodo lahko ogledali dela malčkov iz otroškega vrtca Šmarje pri Jelšah) |
| 14.5. | Od 16.00 | Srečanje starejših občanov, organizator KORK Šmarje pri Jelšah |
| 17. 5. | 8.00-9.30 | Postaja RK V Rogaški Slatini (merjenje krvnega tlaka ter holesterola in sladkorja v krvi, pogovor prostovoljcev RK z občani) |
| 18.-22.5. |  | Dobrodelna zbiralna akcija v osnovni šoli Podčetrtek ( zvezki, igrače, oblačila) |
| 20.5. | 8.00-15.00 | Dan odprtih vrat RKS – Območnega združenja Šmarje pri Jelšah (brezplačno merjenje krvnega tlaka in sladkorja v krvi, prikaz oživljanja) |
| 20.5. | 17.00 | Srečanje starejših občanov; organizator KORK Sveti Štefan |
| 24.5. | 10.00-11.00 | Postaja RK na Virštanju (merjenje krvnega tlaka ter holesterola in sladkorja v krvi, pogovor prostovoljcev RK z občani) |
| 30.5. | Od 17.00 | Srečanje starejših občanov na Virštanju; organizatorja KORK Buče in KORK Virštanj |
| 31.5. | 8.30-9.30 | Postaja RK v Zibiki (merjenje krvnega tlaka ter holesterola in sladkorja v krvi, pogovor prostovoljcev RK z občani) |

**Aktivnosti RKS - OZ ­­­­­­­­­­­Tolmin**

|  |  |  |
| --- | --- | --- |
| **Datum:** | **Čas:** | **Aktivnost:** |
| 8.5. | 10.00-12.00 | Nacionalna akcija - Postavitev defibrilatorja (AED) v okviru Območnega združenja  Predstavitev delovanja AED, RKS – OZ Tolmin, Brunov drevored 23, Tolmin |
| 10.5. | 11.00-18.00 | Prireditev »kralji ulice«, Dolenja Trebuša |
| 11.5. | 8.00-12.00 | Dan odprtih vrat, Informiranje o posmrtnem darovanje darovanju organov in tkiv, RKS – OZ Tolmin, Brunov drevored 23, Tolmin |
| 11.5. | 9.00-11.00 | Meritve krvnega tlaka, holesterola, trigliceridov, sladkorja za občane občine Kobarid |
| 13.-14.5. | 7.00-13.00 | Krvodajalska akcija, CŠOD Tolmin, Dijaška ulica 14, Tolmin |
| 13.5. | 10.00-12.00  14.00-16.00 | Dan odprtih vrat, Zamenjava oblačil v zameno za konzervo ali higienski pripomoček, RKS – OZ Tolmin, Brunov drevored 23, Tolmin |
| 16.5. | 11.30 | Srečanje starejših Bovec |
| 23.5. | 14.00 | Srečanje starejših Podbrdo |
| 26.5. | 13.00 | Srečanje starejših Tolmin |

**Aktivnosti RKS - OZ ­­­­­­­­­­­Trebnje**

|  |  |  |
| --- | --- | --- |
| **Datum:** | **Čas:** | **Aktivnost:** |
| 4. 5. in 5.5. | 7.00-14.00 | Krvodajalska akcija »Galaksija« Trebnje |
| 9.5. | 14.00 | Srečanje starejših KORK Čužnja vas, Ornuška vas in Trebelno |
| 12.5. | 9.00-12.00 | Park Trebnje: stojnica z gradivom RK  prikaz TPO z uporabo AED  brezplačne meritve krvnega sladkorja, holesterola in tlaka |
| 13.5. | 9.00-10.00 | Delitev prehranskih paketov |
| 8.-15.5. |  | Sprejemi učencev med Mlade člane RK v OŠ |

**Aktivnosti RKS - OZ Tržič**

|  |  |  |
| --- | --- | --- |
| Datum: | Čas: | Aktivnost: |
| 9.5 | 8.00-13.00 | Stojnica pred trgovskim centrom SPAR v Tržiču. Prikaz osnov prve pomoči z uporabo defilibratorja in meritev holesterola. Delili bomo jabolka in reklamni material. |
| 11.5 ali 12.5. | 16.00-17.00 | Obisk v domu starostnikov, Dom Petra Uzarja v Tržiču, glasbeni nastopi in skromna pogostitev ter skupno druženje s starostniki. |
| 14.5 | 15.00 | Na Mladinskem centru v Tržiču, prikaz osnov prve pomoči. |
| 14.5 | 18.00 | Predaja čeka družini v Podljubelju »ZA POGORELO DOMAČIJO« v znesku 6.000€ |

**Aktivnosti RKS - OZ ­­­­­­­­­­­Zagorje ob Savi**

|  |  |  |
| --- | --- | --- |
| **Datum:** | **Čas:** | **Aktivnost:** |
| 8.5. | 10.00–12.00 | Nacionalna akcija - Postavitev defibrilatorja (AED) v okviru Območnega združenja |
| 8.-15.5. |  | Organizacija kvizov na Osnovnih šolah Tone Okroga, Ivan Skvarča, Slavka Gruma,Ivan Kavčič in na Srednji šoli Zagorje na temo »TEMELJNA NAČELA MEDNARODNEGA GIBANJA DRUŠTEV RDEČEGA KRIŽA in RDEČEGA POLMESECA« |
| 8.-15.5. |  | Sprejem mladih članov RKS  v Osnovnih šolah |
| 8.-15.5. |  | NEREZINE 28.06.2015 do 08.07.2015). Iščemo donatorje za letovanje otrok iz socialno šibkih družin |
| 8.-15.5. |  | DELITEV hrane in paketov za socialno šibke družine! |
| 8.-15.5. |  | Postaje RK: merjenje krvnega sladkorja, pritiska in holesterola v KS |
| 8-15.5. |  | Predstavitev na zagorski tržnici in Mlinšah |
| 8-15.5. |  | Predstavitev na Izlakah ob krajevnem prazniku |
|  |  | RK se z ekipo Prve pomoči Srednje šole Zagorje pridruži prireditvi Šport špas, druženju treh generacij |
|  |  | TEMELJNI POSTOPKI OŽIVLJANAJA (predavatelj Franc NOVAK, dr. med.) v Srednji šoli Zagorje |
|  |  | KRVODAJALSTVO – predavanje na Srednji šoli Zagorje z Boštjanom Novakom |
| 14.5. |  | Medgeneracijska skupina: izdelava čestitk za krvodajalce, obisk Doma starejših Izlake |
| 8.-15.5. |  | Obisk Doma starejših občanov na Izlakah ob praznovanju rojstnih dni oskrbovancev |
|  |  | Ekskurzija osnovnošolcev, nagrajencev kviza, v Koper |
| 23.5. |  | Regijsko tekmovanje ekip PP v Trbovljah (prestavljeno v Sevnico) |
| 21.5. |  | Obisk oskrbovancev doma starejših občanov z učenci OŠ Ivana Kavčiča Izlake |
| 25.-29.5. |  | Tečaj Prve pomoči za šoferje |

**Aktivnosti RKS - OZ ­­­­­­­­­­­Žalec**

|  |  |  |
| --- | --- | --- |
| **Datum:** | **Čas:** | **Aktivnost:** |
| 8.5. | 10.00-12.00 | Nacionalna akcija - Postavitev defibrilatorja (AED) v okviru Območnega združenja Žalec, predstavitev delovanja defibrilatorja in temeljnih postopkov oživljanja v predavalnici v Hmeljarski ulici 3, Žalec |
| 9.5. | 10.00-12.00 | Predstavitev defibrilatorja in TPO pred vhodom v TUŠ Polzela |
| 11.5. | 10.00-12.00 | Predstavitev defibrilatorja in TPO pred vhodom v Mercator Prebold |
| 12.5. | 10.00-12.00 | Predstavitev defibrilatorja in TPO pred vhodom v Mercator Šempeter |
| 13.5. | 10.00-12.00 | Predstavitev defibrilatorja in TPO pred vhodom v TUŠ Vransko |
| 15.5. | 10.00-12.00 | Predstavitev defibrilatorja in TPO pred vhodom v Jagros Braslovče |
| 8.-15.5. |  | Obiski starejših in meritve vrednosti v krvi v okviru Postaj RK v večini KO RK |
| 14.5. | 9.00-10.00 | Predstavitev delovanja RK učencem POŠ Andraž nad Polzelo |
| 8.-15.5. |  | Sprejem učencev OŠ v Mlade člane RK |